11.7.2009 Jurnalul Oficial al Uniunii Europene L 180/15 REGULAMENTUL (CE) NR. 611/2009 AL COMISIEI din 10 iulie 2009 de rectificare a Regulamentului (CE) nr. 1276/2008 al Comisiei privind monitorizarea prin controale fizice a exporturilor de produse agricole care beneficiază de restituiri sau de alte sume COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 170 litera (c) și articolul 194 litera (a), coro- borate cu articolul 4, întrucât: (1) Articolul 11 alineatul (5) din Regulamentul (CE) nr. 1276/2008 () și anexa II la regulamentul respectiv corespund, în conformitate cu tabelul de corespondență din anexa IX la regulamentul menționat, articolului 3 alineatul (2) și, respectiv, articolului 1 din Regulamentul (CE) nr. 3122/94 al Comisiei din 20 decembrie 1994 de stabilire a criteriilor pentru evaluarea riscurilor în ceea ce priveşte produsele agricole care beneficiază de o restitui- re (3). În special, articolul 11 alineatul (5) litera (a) din Regulamentul (CE) nr. 1276/2008 corespunde articolului 3 alineatul (2) prima liniuţă din Regulamentul (CE) nr. 3122/94. Cu toate acestea, în timp ce articolul 3 alineatul (2) prima liniuţă din Regulamentul (CE) nr. 3122/94 face trimitere la criteriile prevăzute în întregul alineat (2) al articolului 1 din regulamentul respectiv, articolul 11 alineatul (5) litera (a) din Regulamentul (CE) nr. 1276/2008 face trimitere numai la criteriile prevăzute la punctul 1 din anexa II la regulamentul menționat. (2)  Întrucât notificarea privind analiza riscurilor trebuie să cuprindă toate elementele de risc relevante, după cum prevede deja Regulamentul (CE) nr. 3122/94, limitarea trimiterii de la articolul 11 alineatul (5) litera (a) din Regulamentul (CE) nr. 1276/2008 la anexa II punctul 1 din regulamentul respectiv trebuie modificată în consecință. (3)  Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 La articolul 11 alineatul (5) din Regulamentul (CE) nr. 1276/2008, litera (a) se înlocuieşte cu următorul text: „(a) măsurile luate, inclusiv instrucțiunile către serviciile naționale, în vederea aplicării sistemului de selecţie pe baza analizei de risc, având în vedere criteriile menționate în anexa Il;. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 10 iulie 2009. Pentru Comisie Mariann FISCHER BOEL Membru al Comisiei JO L 299, 16.11.2007, p. 1. () JO L 339, 18.12.2008, p. 53. JO L 330, 21.12.1994, p. 31.